**OBRAZLOŽENJE OPĆEG DIJELA FINANCIJSKOG PLANA**

**INSTITUT DRUŠTVENIH ZNANOSTI IVO PILAR**

Trg Marka Marulića 19/1, 10000 Zagreb

RKP: 03105

Matični broj: 03793028

OIB: 32840574937

Razina: 11

Razdjel: 080

Šifra djelatnosti: 7220

Sukladno dopisu Ministarstva znanosti i obrazovanja od 6. prosinca 2023. usklađen je prijedlog financijskog plana za 2024. godinu s projekcijama za 2025. i 2026. godinu.

Financijski planovi od strane MZO-a korigirani su na više na izvoru 11 Opći prihodi i primici, na aktivnosti Programsko financiranje javnih znanstvenih instituta sa 3.975.492,00 € na 4.054.265,00 €. Na izvoru 51 Pomoći EU smanjen je limit sa 110.650,00 € na 66.800,00 €. Na izvoru 581 Mehanizam za oporavak i otpornost, Institutu je dodijeljeno 260.620,00 €, sukladno uputi ministarstva, navedena sredstva mogu se utrošiti za sve stavke unutar programskog financiranja.

Prijedlog usklađivanja financijskog plana za 2024. godinu s konsolidiranim financijskim planom MZO-a:

**PRIHODI I PRIMICI**

Ukupno planirani prihodi za 2024. godinu iznose 4.708.355,00 €.

Prema izvorima financiranja, prihodi za 2024. godinu planirani su kako slijedi:

* Izvor 11 Opći prihodi i primici – 4.054.265,00 €
* Izvor 31 Vlastiti prihodi – 143.300,00 €
* Izvor 51 Pomoći EU – 66.800,00 €
* Izvor 52 Ostale pomoći – 168.370,00 €
* Izvor 61 Donacije – 15.000,00 €
* Izvor 581 Mehanizam za oporavak i otpornost – 260.620,00 €

Prijedlog projekcija planiranih prihoda unutar izvora financiranja za 2025. godinu i 2026. godinu planiran je prema istim kriterijima kao i prijedlog financijskog plana za 2024. godinu.

**RASHODI I IZDACI**

Ukupno planirani rashodi za 2024. godinu iznose 4.743.493,00 €.

Prema izvorima financiranja, rashodi za 2024. godinu planirani su kako slijedi:

* Izvor 11 Opći prihodi i primici – 4.054.265,00 €
* Izvor 31 Vlastiti prihodi – 133.398,00 €
* Izvor 51 Pomoći EU – 66.800,00 €
* Izvor 52 Ostale pomoći – 171.130,00 €
* Izvor 61 Donacije – 57.280,00 €
* Izvor 581 Mehanizam za oporavak i otpornost – 260.620,00 €

Prijedlog projekcija planiranih rashoda unutar izvora financiranja za 2025. godinu i 2026. godinu planiran je prema istim kriterijima kao i prijedlog financijskog plana za 2024. godinu.

Izvor 11 Opći prihodi i primici odnosi se isključivo na planirane prihode i rashode vezane uz plaće i materijalna prava prema Kolektivnom ugovoru za javne službe te planirane prihode i rashode za programsko financiranje, školarine, časopise, skupove, popularizaciju znanosti i međunarodne članarine. Izvor 31 Vlastiti prihodi odnosi se na planirane prihode i rashode vezane uz projekte koji se provode za treće naručitelje. Planirano je na temelju raspoloživih informacija o projektima koji su u prijavi ili koji su već u fazi potpisivanja za provedbu 2024. godinu. Izvor 52 Ostale pomoći odnosi se na planirane prihode i rashode za materijalne troškove vezane uz projekte Erasmus + na kojima Institut sudjeluje kao partner te plaće i projektne aktivnosti financirane sredstvima Hrvatske zaklade za znanost. Izvor 51 Pomoći odnosi se na planirane prihode i rashode projekta financiranih iz fondova EU. Izvor 61 Donacije odnosi se na projekte financirane sredstvima Europskog socijalnog fonda (ESF). Izvor 581 Mehanizam za oporavak i otpornost odnosi se planirane prihode i rashode vezane za materijalne rashode unutar stavki koje se financiraju kroz programsko financiranje javnih znanstvenih instituta.

**PRIJENOS SREDSTAVA IZ PRETHODNE I U SLJEDEĆU GODINU**

Donos sredstava u 2024. godinu po izvorima financiranja:

* Izvor 31 Vlastiti prihodi – 100.000,00 €
* Izvor 51 Pomoći EU – 101.500,00 €
* Izvor 52 Ostale pomoći – 10.000,00 €
* Izvor 61 Donacije – 50.000,00 €

Donos sredstava unutar izvora financiranja odnosi se na planirani prijenos neutrošenih sredstava iz 2023. godine. Planirano je na temelju trenutnog financijskog stanja po izvorima. Neutrošena sredstva odnose se na sredstva za projektne aktivnosti koje se provode u sljedećim godinama te će ista biti utrošena u skladu s planiranim aktivnostima.

Odnos sredstava u 2025. godinu po izvorima financiranja:

* Izvor 31 Vlastiti prihodi – -109.902,00 €
* Izvor 51 Pomoći EU – -101.500,00 €
* Izvor 52 Ostale pomoći – -7.240,00 €
* Izvor 61 Donacije – -7.720,00 €

Odnos sredstava unutar izvora financiranja odnosi se na prijenos neutrošenih sredstava iz 2024. godine. Planirano je na temelju planiranih prihoda i rashoda za 2024. godinu sukladno projektnim aktivnostima koje će se provoditi u 2025. godini.

**UKUPNE I DOSPJELE OBVEZE**

Stanje ukupnih i dospjelih obveza na dan 31. prosinca 2022. godine i na dan 30. lipnja 2023. godine iznose:

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 333.505,72 € | 295.116,26 € |
| Dospjele obveze |  13.447,53 € |  |